Veikko Sinisalo -kilpailu

Veikko Sinisalo -kilpailu on lausuntataiteen kilpailu ja perinteinen osa Kajaanin Runoviikkoa aina vuodesta 1978 saakka, jolloin se tunnettiin nimellä Vuoden Nuori Lausuja. Kilpailu järjestetään joka toinen vuosi. Kilpailun voittaja saa palkinnoksi tällä hetkellä 4 000 euroa Veikko Sinisalon Stipendirahastolta ja Vuoden Nuori Lausuja -tittelin. Häneltä tilataan myös ensi-iltaesitys seuraavalle Runoviikolle. Kilpailuun voivat osallistua sellaiset nuoret lausujat, jotka ovat jo täyttäneet 18-vuotta ja kilpailun loppuun mennessä täyttävät enintään 30-vuotta.VEIKKO SINISALO -KILPAILU NUORILLE LAUSUJILLE

Säännöt, voimassa vuodesta 2002

1. Kilpailun järjestää Suomen Lausujain Liitto yhdessä Veikko Sinisalon stipendirahaston sekä Kajaanin Sana ja Sävel -tapahtuman (nyk. Runoviikon) kanssa

Kajaanissa.

2. Kilpailu järjestetään joka toinen vuosi, ellei toisin päätetä.

3. Suomen Lausujain Liitto voi järjestää alkukilpailuja järjestäjien sopimalla tavalla.

4. Kilpailuun voivat osallistua sellaiset nuoret lausujat, jotka ovat jo täyttäneet 18 vuotta ja kilpailuun mennessä täyttävät enintään 30 vuotta.

5. Kilpailusta ilmoitetaan edellisen vuoden syksyllä. Tällöin tiedotetaan myös vaadittavista tehtävistä.

6. Kilpailutehtävinä ovat 20 minuutin osuus täysimittaisen lausuntaillan ohjelmasta sekä mahdolliset pakolliset tehtävät, ellei toisin päätetä.

7. Kilpailun raatiin kuuluu 5 jäsentä, joista yhden nimeää Veikko Sinisalon stipendirahasto, yhden Sana ja Sävel –tapahtuma (nyk. Runoviikko) sekä kolme jäsentä Suomen Lausujain Liitto.

8. Kilpailun palkintona on Veikko Sinisalon stipendirahaston stipendi. Stipendin lisäksi voittajalle järjestetään esiintyminen Sana ja Sävel –tapahtumassa, nykyisellä Runoviikolla.

9. Kilpailun voittajasta käytetään nimitystä Vuoden Nuori Lausuja.

10. Raati voi jättää nimeämättä Vuoden Nuoren Lausujan.

 Vuoden Nuori Lausuja -kilpailu 

Lauantaina 1. huhtikuuta 1978 järjestettiin Helsingissä ensimmäinen Vuoden Nuori Lausuja Sana ja Sävel -toimikunnan aloitteesta. Suomen Lausujain Liitto (SLL) toimii alkukilpailun järjestäjänä. Loppukilpailun järjestäjänä toimi alussa Sana ja Sävel -tapahtuma, myöhemmin Kajaanin Runoviikko. Idean kilpailulle oli antanut Veikko Sinisalon Stipendirahasto, jolla on kilpailun suhteen määräysvalta. Sana ja Sävel -tapahtuma, nykyinen Kajaanin Runoviikko ja SLL ovat mukana järjestäjän ominaisuudessa. Vuonna 1987 kilpailu järjestettiin ensimmäisen kerran Kajaanissa.Elina Vuorimies (toim.): Sinisalon Veikko ja "lausujanplantut" - Veikko Sinisalon stipendirahasto 1978-1998, s. 64-96. Gummerus, 1998.

Veikko Sinisalo ja "lausujanplantut", uudistettu painos, toim. Malla Kuuranne ja Iiro Kajas, Kajaanin kirjapaino Oy 2013

Vuoden Nuorten Lausujien puheenvuoroja lausunnasta ja Veikko Sinisalo -kilpailusta, myös Runoviikosta ja stipendirahaston 

järjestämistä kirkkoilloista  vuodesta 1979. 

 Vuoden Nuori Lausuja -kilpailun voittajat 

1978 Johanna Mustonen
1979 Marketta Airo
1980 Irene Ikonen ja Marjaana Utriainen
1981 Marja-Kaarina Koskinen
1982 Hanne Savolainen
1983 Iiro Kajas
1984 Inkeri Kivimäki
1985 Sinikka Mokkila
1986 Matti Kaarlejärvi
1987 Leea Klemola
1988 Kari Kinnari
1989 Auli-Maritta Ruuskanen

 Veikko Sinisalo -kilpailu 

24. lokakuuta pidetyn Veikko Sinisalon Stipendirahaston kokouksen mukaisesti kilpailu järjestettiin ensimmäisen kerran uudistetussa muodossa vuonna 1990. Kilpailun järjestelyistä vastasivat edelleen Suomen Lausujain Liitto, Veikko Sinisalon Stipendirahasto ja Sana ja Sävel -tapahtuma. Kilpailun nimeksi tuli Veikko Sinisalo -kilpailu. Ikäraja kilpailuun osallistumiselle säilyi edelleen 30 vuodessa. Kilpailu päätettiin järjestää vain joka toinen vuosi. Loppukilpailu eli finaali pidetään Kajaanissa heinäkuussa Kajaanin Runoviikon yhteydessä.

 Veikko Sinisalo -kilpailun voittajat  

1990 Katri Mehto
1992 Miia Nuutila
1994 Ria Tuomas-Kettunen
1996 Eero Enqvist
1998 Jussi Lehtonen
2000 Mika Piispa
2002 Lari Ylönen
2004 Ville Tiihonen
2006 Noora Dadu
2008 Tuukka Vasama
2010 Mirjami Heikkinen
2012 Eero Ojala
2014 Antti Tiensuu
2016 Jussi Lankoski
2018 Miiko Toiviainen
2020 Juuso Timonen
2022 Wenla Reimaluoto
2024 Eeva Kaihola

 Lähteet 

 Aiheesta muualla 
 Kajaanin Runoviikko
 Suomen Lausujain Liitto 

Luokka:Runotapahtumat
Luokka:Suomen kirjallisuustapahtumat